《呈叶怀宁陈参军章簿公》
宋代·赵蕃

潜山皖山烟雨昏，山城索莫少所亲。
令君邀我入山去，复道山流方四奔。
侧闻剥啄来叩门，疑匪索我云见存。
已焉一见即倾倒，乃与诸刘相弟昆。
因君又来惊坐陈，吾尝同寮义世敦。
不惟邂逅索诗卷，更复追随携酒尊。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。